BAM อัดโปรโมชั่น “Sweet Sale เดือนแห่งความรัก” ซื้อทรัพย์ลดกว่า 30%
BAM อัดโปรโมชั่น “Sweet Sale เดือนแห่งความรัก” ซื้อทรัพย์ลดกว่า 30% พร้อมแคมเปญ “โอนเร็ว รับโปร 3 ต่อ” พิเศษสำหรับลูกค้าที่โอนภายใน 30 วัน
BAM อัดโปรโมชั่น “Sweet Sale เดือนแห่งความรัก” ซื้อทรัพย์ลดกว่า 30% พร้อมแคมเปญ “โอนเร็ว รับโปร 3 ต่อ” พิเศษสำหรับลูกค้าที่โอนภายใน 30 วัน
15 ก.พ. 2565

นายบัณฑิต อนันตมงคล ประธานเจ้าหน้าที่บริหาร บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM กล่าวว่า ในปี 2565 BAM ได้วางแผนการจัดกิจกรรมส่งเสริมการขายทุกไตรมาส ซึ่งจะเป็นปีที่ลูกค้าได้รับโปรโมชั่นพิเศษทุกกิจกรรม เพื่อเป็นการกระตุ้นยอดจำหน่ายทรัพย์ให้เป็นไปตามเป้าหมายที่กำหนดไว้     โดยในไตรมาสแรกของปี 2565 นี้  BAM ได้จัดโปรโมชั่นพิเศษต้อนรับเดือนแห่งความรัก ภายใต้ชื่อ “ BAM Sweet Sale เดือนแห่งความรัก”  ให้กับลูกค้าซื้อทรัพย์ BAM ทั่วประเทศ ตั้งแต่วันที่ 14-28 กุมภาพันธ์  2565  โดยได้นำทรัพย์ประเภท บ้าน ที่ดิน คอนโด อสังหาฯ เพื่อการลงทุนในทำเลดี ราคาโดน จำนวนกว่า 1,000 รายการ มาจำหน่ายให้กับลูกค้า ลดราคาสูงสุดถึง 30%
สำหรับลูกค้าที่โอนกรรมสิทธิ์ภายใน 30 วัน นับตั้งแต่วันที่อนุมัติขาย จะได้รับโปรโมรชั่น  “โอนเร็ว     รับโปร 3 ต่อ” โปรที่ 1  รับฟรีค่าธรรมเนียมการโอนกรรมสิทธิ์ทรัพย์สูงสุด 900,000 บาท/รายการ โปรที่ 2 รับบัตรกำนัลมูลค่าสูงสุด 100,000 บาท และโปรที่ 3 พิเศษสุดในเดือนแห่งความรักรับจี้ทองคำแท้รูปหัวใจ น้ำหนักสูงสุด ประมาณสองสลึง ราคาไม่เกิน 15,800 บาท นอกจากนี้ลูกค้าที่ซื้อทรัพย์ สามารถยื่นขอเข้าร่วมโครงการผ่อนชำระกับ BAM ได้ โดยคิดอัตราดอกเบี้ย 0% นาน 12 เดือน จากนั้นคิดอัตราดอกเบี้ย MLR BAM ตลอดอายุสัญญา สำหรับอสังหาริมทรัพย์ทุกประเภทที่ราคาขายไม่เกิน 3 ล้านบาท
ทั้งนี้ ลูกค้าที่ซื้อทรัพย์ ราคาอนุมัติขายต่อ 1 รายการ ราคาตั้งแต่ 100,000 ถึง 499,999 บาท  รับบัตรกำนัล มูลค่า 1,000 บาท, ราคาอนุมัติขายตั้งแต่ 500,000 ถึง 999,999 บาท รับบัตรกำนัล มูลค่า 2,000 บาท และราคาอนุมัติขายทุก 1 ล้านบาท รับบัตรกำนัล มูลค่า 5,000 บาท ส่วนโปรพิเศษสุด รับฟรีจี้ทองคำแท้รูปหัวใจ สำหรับลูกค้าที่ซื้อทรัพยราคาอนุมัติขายต่อ 1 รายการ ราคาตั้งแต่ 500,000 ถึง 2,000,000 บาท รับจี้ทองคำแท้รูปหัวใจต่อน้ำหนักประมาณครึ่งสลึง มูลค่าไม่เกิน 4,550 บาท, ราคามากกว่า 2,000,000 ถึง 5,000,000 บาท รับจี้ทองคำแท้รูปหัวใจต่อ น้ำหนักประมาณหนึ่งสลึง มูลค่าไม่เกิน 8,300 บาท และ ราคามากกว่า 5,000,000 บาท รับจี้ทองคำแท้รูปหัวใจต่อ น้ำหนักประมาณสองสลึง มูลค่าไม่เกิน 15,800 บาท